CELEX: 32017R1863
Language: bg
Date: 2017-10-16 00:00:00
Title: Регламент за изпълнение (ЕС) 2017/1863 на Комисията от 16 октомври 2017 година за одобрение на изменение в спецификацията на защитено наименование за произход или защитено географско указание [Almansa (ЗНП)]

17.10.2017   
            
            
               BG
            
            
               Официален вестник на Европейския съюз
            
            
               L 266/3
            
         РЕГЛАМЕНТ ЗА ИЗПЪЛНЕНИЕ (ЕС) 2017/1863 НА КОМИСИЯТА
   от 16 октомври 2017 година
   за одобрение на изменение в спецификацията на защитено наименование за произход или защитено географско указание [Almansa (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 99 от него,
   като има предвид, че:
   
               (1)
            
            
               Комисията разгледа подаденото от Испания в съответствие с член 105 от Регламент (ЕС) № 1308/2013 заявление за одобрение на изменение в спецификацията на защитеното наименование за произход „Almansa“, защитено по силата на Регламент (ЕИО) № 2247/73 на Комисията (2).
            
         
               (2)
            
            
               В съответствие с член 97, параграф 3 от Регламент (ЕС) № 1308/2013 Комисията публикува заявлението за одобрение на изменение в спецификацията в Официален вестник на Европейския съюз
                   (3).
            
         
               (3)
            
            
               Комисията не получи възражения по член 98 от Регламент (ЕС) № 1308/2013.
            
         
               (4)
            
            
               Поради това изменението в спецификацията следва да бъде одобрено съгласно член 99 от Регламент (ЕС) № 1308/2013.
            
         
               (5)
            
            
               Мерките, предвидени в настоящия регламент, са в съответствие със становището на Комитета за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Almansa“ (ЗНП).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 октомври 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 671.
   
      (2)  Регламент (ЕИО) № 2247/73 на Комисията от 16 август 1973 г. относно контрола на качествените вина, произведени в определени райони (ОВ L 230, 18.8.1973 г., стр. 12), и изменения списък на качествените вина, произведени в определени райони, публикуван от Комисията съгласно член 3, параграф 2 от него в Официален вестник на Европейските общности (ОВ C 146, 13.6.1986 г., стр. 11).
   
      (3)  ОВ C 194, 17.6.2017 г., стр. 33.